Ngohe aromatawai: Kei poko te ahi!

**Paerewa Paetae Tikanga ā-Iwi 91833:** Te tātari i te panonitanga o ngā tikanga Māori

**Aronga:** Tikanga ā-Iwi 3.8B v1

**Whiwhinga:** 3

**Te Horopaki**

Ko te aronga o te ngohe nei ko te whakarite i te pūrongo mō ngā tikanga me te mana o ‘te ahi kā’.

Mā te rangahau ka āta tautuhituhi koe i ‘te ahi kā’ o tōu marae me te hononga ki a rātou e noho atu ana ki wāhi kē. Ka rapu i ngā huarahi e uru atu ai anō te tangata ki roto i te hunga ‘ahi kā’. Ka āta matapaki i ngā hanga o te ao hurihuri. Hei reira, ka āta mārohirohi i ngā tikanga me te mana o ‘te ahi kā’ me ērā atu i ngā tau, i ngā whakatupuranga e haere ake nei.

Ka aromatawaingia te pūrongo ki te tautuhituhi i ‘te ahi kā’, ki te tātaritari i ōna tikanga me tōna mana, ki te whakaahua i te hononga o rātou e noho ana ki waho, ki te mārohirohi anō hoki i ngā tikanga e mau tonu ai te mana o ‘te ahi kā’.

Hei Mahi

Ka whakariterite koutou ko tō koutou kaiako i ngā tikanga me ngā pātai rangahau.

Ka kohikohi i ngā raraunga hei uiuinga, hei pepa pākiki

Ka āta whakaahua koe i ‘te ahi kā’ me te hunga o waho hei pūtake mo te pūrongo.

Ka tautuhituhi i ngā hanga o te ao hurihuri kei te pā kaha ki ngā tikanga me te mana o ngā hunga e rua.

Ka mārohirohi i ngā tikanga, i ngā rauemi hei ārai rānei, hei whakamahi rānei i ngā hanga o āmuri.

Ka oti ngā pūrongo, ka whakarite koutou i te hunga e tika ana kia pānui i ā koutou pūrongo.

Kei wareware, me whakariterite e koutou ko te kaiako te roanga o te wā e tutuki ai ngā mahi katoa.

**Taunakitanga: Tikanga ā-Iwi 91833 Kei poko te ahi!**

|  |  |  |  |
| --- | --- | --- | --- |
|  | **Taunakitanga mō te Paetae** | Taunakitanga mō te Kaiaka | Taunakitanga mō te Kairangi |
| Te panoni mohoa ake nei | Ka matapaki i te āhua o ngā tikanga Māori o mua, o āianei hoki, i roto i tētahi horopaki. | Ka āta matapaki i te āhua o ngā tikanga Māori o mua, o āianei hoki, i roto i tētahi horopaki. |  |
| **Ngā take panoni** | Ka matapaki i ngā take i whakarerekēhia ai ētahi tikanga. | Ka āta matapaki i ngā take i whakarerekēhia ai ētahi tikanga. | Ka āta matapaki, ka āta whakarārangi hoki i ngā take i whakarerekēhia ai ētahi tikanga. |
| **Te matapae panoni hōu** | Ka whakaputa whakaaro mō te āhua o ngā tikanga Māori o anamata, ka taunaki ai. | Ka mātau te whakaputa whakaaro mō te āhua o ngā tikanga Māori o anamata. | Ka tino mātau te whakaputa whakaaro mō te āhua o ngā tikanga Māori o anamata, tae atu ki ngā āhua o roto, o waho hoki e whakarerekēhia ai ngā tikanga. |
| **Te matapae i ngā hua** |  | Ka matapaki i ngā hua wā poto, hua wā roa o ngā panonitanga, ka āta taunaki ai. | Ka matapaki i ngā hua whānui e puta mai i ngā panonitanga, me ngā urupare ka taea ki aua hua. |